
REFERAT

privind aprobarea străzilor adiacente pieţelor agroalimentare pentru staţionarea limitată la 2 ore şi strazilor cu staţionare limitată la 2 ore

În şedinţa ordinară a Consiliului Local al Municipiului Timişoara din data de 29 noiembrie 2011 s-a aprobat, cu amendamente, Proiectul de hotărâre privind modificarea şi completarea prevederilor Regulamentului de funcţionare a sistemului de parcare a autovehiculelor în Municipiul Timişoara aprobat prin H.C.L. Timişoara nr. 241/11.11.2003 completat prin H.C.L. Timişoara nr. 215/30.05.2006.

Potrivit amendamentelor propuse şi aprobate, în perimetrul sistemului de parcare, operatorul cu avizul Comisiei de Circulaţie din cadrul Primăriei Municipiului Timişoara poate stabili ca pe anumite străzi perioada de staţionare să nu poată depăşi 2 ore taxabile, dar cu aprobarea Consiliului Local al Municipiului Timişoara. De asemenea, s-a propus şi aprobat ca în parcările adiacente Pieţelor agroalimentare staţionarea să nu poată depăşi 2 ore, dar cu avizul Comisiei de Circulaţie şi aprobate de Consiliul Local al Municipiului Timişoara.

Astfel, prin adresa nr. 4075/A/06.12.2011, SC Administrara Domeniului Public SA a înaintat spre avizare Comisiei de Circulaţie din cadrul Primăriei Municipiului Timişoara străzile din sistemul parcărilor cu plată adiacente pieţelor agroalimetare propuse pentru staţionare limitată la 2 ore, precum şi străzile din sistemul parcărilor cu plată propuse pentru staţionare cu durata limitată la 2 ore.

Comisia de Circulaţie din cadrul Primăriei Municipiului Timişoara a avizat favorabil propunerile operatorului SC ADP SA prin avizul cu nr. RE2011-002978/08.12.2011.


Printr-un alt amendament s-a propus şi aprobat, ca rezervarea locurilor de parcare pentru diferite instituţii publice să se aprobe de către Consiliul Local al Municipiului Timişoara. Drept urmare propunem spre aprobare rezervarea locurilor de parcare  pentru urmatoarele instituţii: Primaria Municipiului Timisoara; Prefectura Judeţului Timiş; Consiliul Judeţean Timiş; Inspectoratul Judeţean al Poliţiei Timiş; Poliţia Locală Timişoara; Comenduirea Garnizoanei Timişoara; Instituţiile Ministerului Justiţiei si Ministerului Public; Direcţia Generală a Finanţelor Publice şi Curtea de Conturi; Garda Financiară; Spitalele cu secţii de urgenţă; alte instituţii de inters public, cu avizul Comisie de Circulaţie din cadrul Primărie Municipiului Timişoara. 

Ţinând cont de cel de mai sus propunem spre aprobare următoarele: 
· străzile din sistemul parcărilor cu plată propuse pentru staţionare cu durata limitată la 2 ore conform Anexei 1;

·  străzile din sistemul parcărilor cu plată adiacente pieţelor agroalimetare propuse pentru staţionare limitată la 2 ore, conform Anexei 2;

· rezervarea locurilor de parcare  pentru urmatoarele instituţii: Primaria Municipiului Timisoara; Prefectura Judeţului Timiş; Consiliul Judeţean Timiş; Inspectoratul Judeţean al Poliţiei Timiş; Poliţia Locală Timişoara; Comenduirea Garnizoanei Timişoara; Instituţiile Ministerului Justiţiei si Ministerului Public; Direcţia Generală a Finanţelor Publice şi Curtea de Conturi; Garda Financiară; Spitalele cu secţii de urgenţă; alte instituţii de inters public, cu avizul Comisie de Circulaţie din cadrul Primărie Municipiului Timişoara.

